सूरजपाल अम्मू बोले- थिएटर में गए तो मनोज की जलेगी लंका; सेंसर बोर्ड बदला जाए
देश भर के सिनेमा घरों में रिलीज हुई फ़िल्म आदिपुरुष को लेकर करणी सेना के राष्ट्रीय अध्यक्ष सूरजपाल अम्मू ने कहा है कि सेंसर बोर्ड में बैठे लोगों को जूते से मारना चाहिए, जिन्होंने हिंदुओं की आस्था के साथ खिलवाड़ किया है। उन्होंने सेंसर बोर्ड
देश भर के सिनेमा घरों में रिलीज हुई फ़िल्म आदिपुरुष को लेकर करणी सेना के राष्ट्रीय अध्यक्ष सूरजपाल अम्मू ने कहा है कि सेंसर बोर्ड में बैठे लोगों को जूते से मारना चाहिए, जिन्होंने हिंदुओं की आस्था के साथ खिलवाड़ किया है। उन्होंने सेंसर बोर्ड के कानूनों को बदलने की जरूरत बताई और प्रधानमंत्री मोदी से हस्तक्षेप की मांग की। साथ ही कहा कि करणी सेना थिएटर में गई तो मनोज मुन्तशिर की लंका जला कर ही बाहर आएगी।
...ताे मिलेगा करारा जवाब
करणी सेना के राष्ट्रीय अध्यक्ष सूरज पाल अम्मू ने सोमवार को गुरुग्राम में पत्रकारों से बातचीत करते हुए प्रधानमंत्री मोदी से अनुरोध किया कि सेंसर बोर्ड के नियमों में बदलाव किए जाएं। ताकि हिंदुओं की आस्था से कोई खिलवाड़ न कर सके। उन्होंने कहा कि अगर फिल्म कारों में दम है तो मोहम्मद साहब और सिक्खों के गुरुओं पर ऐसी फ़िल्म बना कर दिखाए। उन्हें करारा जवाब मिल जाएगा।
ये तो तथ्यहीन फिल्म है
करणी सेना के राष्ट्रीय अध्यक्ष सूरजपाल अम्मू ने चेतावनी देते हुए कहा कि अगर करणी सेना सिनेमा हाल में प्रवेश करती है तो फ़िल्म की पटकथा लिखने वाले मनोज मुन्तशिर की लंका जला कर ही बाहर आएगी। ये तथ्यहीन फ़िल्म है। फ़िल्म भी नही बल्कि ये एक कार्टून फ़िल्म है। ऐसी फिल्मों पर सरकार को तुरन्त रोक लगानी चाहिए। रोक ही नही बल्कि ऐसी फिल्मों को प्रतिबंध कर देना चाहिए जो किसी की आस्था से खिलवाड़ करती हो।
उन्होंने कहा कि इसके बाद ही फिल्मकारों को भी समझ आएगा कि फिल्म कैसी बनानी है। घटिया पब्लिसिटी के लिए फ़िल्म बनाने वालों को प्रतिबंध कर देना चाहिए।